**Υπολογισμός Αναθεωρήσεων Τιμών σε ΑΠΕ**

Αρχή φόρμας

Ημ/νία υποβολής 04/06/2023

**Ερώτηση**

Ο Δήμος υπέγραψε στις 30/3/2023 σύμβαση για έργο ποσού **107.000**. (προ ΦΠΑ)

Με τον 1ο Ανακεφαλαιωτικό Πίνακα ο οποίος εγκρίθηκε με απόφαση της Οικονομικής Επιτροπής υπάρχει **αύξηση της σύμβασης με το ποσό των 10.000€** (προ ΦΠΑ) δηλ. ποσοστό 10,45 %, που προέκυψε από αναθεώρηση τιμών (ΦΕΚ 5983/Β/20-12-2021).

Θεωρήσαμε ότι η ανωτέρω περίπτωση εμπίπτει στο άρθρο 132 του Ν. 4412/16 δηλ. μπορεί να τροποποιηθεί η αρχική σύμβαση χωρίς νέα διαδικασία σύμβασης

Ερώτηση

* Τι σημαίνει χωρίς νέα διαδικασία σύμβασης?
* Χρειάζεται να συνταχθεί νέο έγγραφο σύμβασης (τροποποιητική)? ή αρκεί η απόφαση της Οικονομικής Επιτροπής περί έγκρισης του ΑΠΕ?
* και τι θα αναρτηθεί τελικά στο ΚΗΜΔΗΣ?
* Πρέπει να προσκομισθεί συμπληρωματική εγγύηση καλής εκτέλεσης για το επιπλέον ποσό?
* Απαιτείται γνώμη του Τεχνικού Συμβουλίου για την συγκεκριμένη περίπτωση (λόγω αναθεώρησης) τροποποίηση της αρχικής σύμβασης?

**Απάντηση:**Τέλος φόρμας

Ανακεφαλαιωτικός Πίνακας Εργασιών (ΑΠΕ) είναι ο πίνακας που συντάσσεται για να συμπεριλάβει τις απαιτούμενες αυξομειώσεις των ποσοτήτων ή τις νέες εργασίες με ενδεχόμενη διάθεση του κονδυλίου των απροβλέπτων σε ένα έργο εν εξελίξει και από αυτόν να προκύπτει ανά άρθρο η προτεινόμενη τροποποίηση του έργου.

Σύμφωνα με την παρ. 15 Άρθρου 153 *(«Αναθεωρητική περίοδος για τις βασικές τιμές ημερομισθίων, υλικών, μισθωμάτων και μηχανημάτων - Εξουσιοδοτικές διατάξεις»),* το ποσό της αναθεώρησης καταβάλλεται από τις πιστώσεις του έργου, χωρίς να απαιτείται η προηγούμενη σύνταξη ανακεφαλαιωτικού πίνακα εργασιών, συνεπώς για την πληρωμή της δαπάνης αναθεώρησης πρέπει να εγκριθεί νέα πίστωση

Για την πληρωμή της δαπάνης αναθεώρησης δεν απαιτείται :

- προσκόμιση συμπληρωματικής εγγύησης καλής εκτέλεσης για το επιπλέον ποσό

- προηγούμενη γνώμη του Τεχνικού Συμβουλίου ως προς την τροποποίηση της αρχικής σύμβασης λόγω αναθεώρησης